CELEX: C2007/056/70
Language: da
Date: 2007-03-10 00:00:00
Title: Sag T-13/07: Sag anlagt den 12. januar 2007 — Cemex UK Cement mod Kommissionen

10.3.2007   
            
            
               DA
            
            
               Den Europæiske Unions Tidende
            
            
               C 56/37
            
         Sag anlagt den 12. januar 2007 — Cemex UK Cement mod Kommissionen
   (Sag T-13/07)
   (2007/C 56/70)
   Processprog: engelsk
   Parter
   
      Sagsøger: Cemex UK Cement Ltd (Thorpe, Det Forenede Kongerige) (ved D. Wyatt, QC, solicitor S. Taylor, lawyers S. Tromans og C. Thomann)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens beslutning af 29. november 2006 om den nationale tildelingsplan for drivhusgasemission forelagt af Det Forenede Kongerige i overensstemmelse med direktiv 2003/87/EF (1), for så vidt som:
               
                           —
                        
                        
                           Beslutningen undlod at tage afstand fra/godkendte en kvotetildeling til sagsøgeren i relation til Rugby-værket, som er utilstrækkelig og ulovlig for så vidt angår 343 838 tons.
                        
                     
                           —
                        
                        
                           Beslutningen undlod at tage afstand fra/godkendte en kvotetildeling til cementproducenter, der konkurrerede mod sagsøgeren, som var uforholdsmæssig og ulovlig for så vidt angår 343 838 tons, hvilket udgør den mængde, som sagsøgeren ikke fik tildelt.
                        
                     
                           —
                        
                        
                           Beslutningen undlod at tage afstand fra/godkendte den nationale tildelingsmetode fastsat i artikel 3, stk. 7, og artikel 3, stk. 8, i Det Forenede Kongeriges tildelingsplan, samt artikel 28 og 30 i bilag C til UK national allocation plan, for så vidt som denne metode anser en cementproducent for at påbegynde dens aktivitet i et år, hvor værket var ved at blive indkørt, og anser dette år for at være det første år, et sådant værk tages i brug, samt beregner kvotetildelingen på grundlag af gennemsnitsudledninger for udgangsperioden 2000-2003, med undtagelse af det år, hvor der blev udledt mindst gas, uagtet den faktiske længde af indkøringsperioden for det pågældende værk.
                        
                     
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har anlagt sag i henhold til artikel 230 EF med påstand om annullation af de relevante dele i Kommissionens beslutning af 29. november 2006 vedrørende en national kvotetildelingsplan for drivhusgasemission forelagt af Det Forenede Kongerige i overensstemmelse med Europa-Parlamentets og Rådets direktiv 2003/87EF.
   De anbringender, som er fremført til støtte for annullationspåstanden, vedrører i det væsentlige det forhold, at Kommissionen har undladt at tage afstand fra/godkendte, at sagsøgeren fik tildelt en lavere kvote til Rugby-værket, hvilket ifølge sagsøgeren:
   
               —
            
            
               Udgør en ulovlig forskelsbehandling af værket, idet der ikke blev taget tilstrækkelig hensyn til længden af værkets indkøringsperiode, og idet kvotetildelingen til værket blev foretaget på grundlag af en emissionsperiode, som ikke gav et karakteristisk billede, hvilket myndighederne i Det Forenede Kongerige var klar over.
            
         
               —
            
            
               Begrænser den fri etableringsret for sagsøgerens moderselskab Cemez España, da det gør det mindre attraktivt for moderselskabet at udøve dets grundlæggende rettighed, og ikke kan berettiges ud fra tvingende almene hensyn.
            
         
               —
            
            
               Sammen med det forhold, at sagsøgerens konkurrenter som følge heraf har fået tildelt for høj en kvote, udgør statsstøtte, som er i strid med artikel 87 EF og 88 EF.
            
         
      (1)  Europa-Parlamentets og Rådets direktiv 2003/87/EF af 13.10.2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275 af 25.10.2003, s. 32).